ধড়ক
ধড়ক (অনুবাদ:হৃদস্পন্দন; হিন্দি উচ্চারণ: [d̪əʱɽək]) একটি ২০১৮ সালের হিন্দি ভাষার দুঃখজনক প্রেমের ভারতীয় চলচ্চিত্র। ছবিটির পরিচালক হলেন শশাঙ্ক খাইতান এবং ধর্ম প্রোডাকশন ও জি স্টুডিও প্রযোজিত ছবিটির মুখ্য চরিত্রে জাহ্নবী কাপুর এবং ঈশান খট্টর অভিনয় করেছেন। এই ছবিটি ২০১৬ সালের মারাঠি ভাষার চলচ্চিত্র সাইরাতের একটি পুনঃনির্মান। ধড়ক, যা মূলত ৬ জুলাই ২০১৮ সালে মুক্তি নির্ধারিত ছিল, পরে তা স্থগিত হয় এবং ছবিটির বিশ্বব্যাপী মুক্তি ঘটে ২০ জুলাই ২০১৮ সালে। ধড়ক সমালোচকদের কাছ থেকে নেতিবাচক সমালোচনা পায়। ছবি থেকে বর্ণ বৈষম্যমূলক চিত্রনাট্য মুছে ফেলে দেওয়ার জন্য এবং সাইরাতের একটি দুর্বল পুনঃনির্মান হওয়ার জন্য এটি সমালোচিত হয়েছিল।